Diari Oficial de la Generalitat Valenciana


Sumari del DOGV 8748, del 25-02-2020 (2020/1665)

ORDRE 3/2020, d'11 de febrer, de la Conselleria de Política Territorial, Obres Públiques i Mobilitat, per la qual s'aproven les tarifes urbanes de l'àrea de prestació conjunta de l'Alcoià-el Comtat per als serveis de transport públic de persones en automòbils de turisme (taxi).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2020/02/11/3/dof/vci/html**

### Dades del document

Número de DOGV
:   8748

Data del DOGV
:   25-02-2020

Secció del DOGV
:   I. DISPOSICIONS GENERALS

Número del document
:   2020/1665


Data del document
:   11-02-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * legislació
    * taxi

ORDRE 3/2020, d'11 de febrer, de la Conselleria de Política Territorial, Obres Públiques i Mobilitat, per la qual s'aproven les tarifes urbanes de l'àrea de prestació conjunta de l'Alcoià-el Comtat per als serveis de transport públic de persones en automòbils de turisme (taxi). [2020/1665]  
PREÀMBUL  
  
L'article 49.1.15a de l'Estatut d'Autonomia atribueix a la Generalitat la competència exclusiva en matèria de transport terrestre l'itinerari del qual discórrega íntegrament al seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, estableix, en l'article 18, que el servei del taxi es prestarà «dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports, amb l'informe previ, en el cas de règim de preus autoritzats, de l'òrgan autonòmic competent en matèria de preus». Així mateix, aquesta llei permet la regulació dels mitjans de pagament i l'obligatorietat del canvi de moneda.  
  
L'àrea de prestació conjunta de l'Alcoià-el Comtat va ser creada mitjançant l'Ordre de 7 de juliol de 2009, de la Conselleria d'Infraestructures i Transport, per la qual es crea l'àrea de prestació conjunta de l'Alcoià-el Comtat per als serveis de transport públic de viatgers en automòbils de turisme, i l'última modificació del seu règim tarifari es va realitzar mitjançant l'Ordre 17/2015, de 8 de juny, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en automòbils de turisme de l'àrea de prestació conjunta de l'Alcoià-el Comtat.  
  
Així mateix, amb aquesta ordre s'acompleixen els principis de bona regulació als quals es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. Així, la norma és respectuosa amb el principi de necessitat, ja que l'aprovació de tarifes ha de realitzar-se amb la periodicitat necessària per a assegurar l'equilibri econòmic de l'activitat i la suficiència del servei, d'acord amb els principis que estableix la Llei del taxi en l'article 3. És respectuosa amb els principis d'eficàcia, eficiència i proporcionalitat, en tant que s'hi aconsegueix la finalitat perseguida amb els mitjans adequats; i amb els principis de transparència i participació exigits per la normativa bàsica estatal i autonòmica en aquesta matèria, ja que s'ha donat participació a associacions de consumidors, organitzacions professionals del taxi i les administracions directament implicades.  
  
Per tot això, en virtut del que es disposa en els articles 28.e i 43 de la Llei 5/1983, de 30 de desembre, del Consell; en la Llei 13/2017, de 8 de novembre, de la Generalitat, del taxi de la Comunitat Valenciana; en l'article 134 del Decret 105/2019, de 5 de setembre, pel qual s'estableix l'estructura orgànica bàsica de la Presidència i de les conselleries de la Generalitat; prèvia audiència de les associacions professionals del sector i de consumidors i usuaris, previs informes de l'Advocacia General de la Generalitat i del Consell de Consumidors i Usuaris de la Comunitat Valenciana, complits els tràmits procedimentals previstos en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i conforme amb el dictamen del Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte  
L'objecte d'aquesta ordre és regular les tarifes urbanes del taxi en l'àrea de prestació conjunta de l'Alcoià-el Comtat, integrada pels municipis d'Alcoi, Benimarfull, Cocentaina, l'Alqueria d'Asnar i Muro d'Alcoi, en desplegament de la Llei 13/2017, de 8 de novembre, de la Generalitat, del taxi de la Comunitat Valenciana.  
Article 2. Tarifes de l'àrea de prestació conjunta  
Els serveis de transport públic de viatgers en automòbils de turisme de l'àrea de prestació conjunta de l'Alcoià-el Comtat, que es realitzen o transcórreguen en l'àmbit territorial de l'Àrea, es regiran per les següents tarifes (IVA inclòs).  
  
Tarifa 1  
S'aplicarà els dies laborables en horari diürn.  
Baixada de bandera: 3,11 ?.  
Preu per km recorregut: 0,90 ?.  
Preu per hora d'espera: 19,92 ?.  
  
Tarifa 2  
S'aplicarà els dies laborables en horari nocturn, i els dissabtes i festius en horari diürn i nocturn.  
Baixada de bandera: 3,22 ?.  
Preu per km recorregut: 0,97 ?.  
Preu per hora d'espera: 23,24 ?.  
  
Tarifa 3. Tarifa interurbana ordinària  
S'aplicarà segons el que s'estableix en l'article 2, apartat 1-A) de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (d'ara endavant, Ordre d'interurbanes) o l'articulat de la norma que la substituïsca.  
  
Tarifa 4. Tarifa interurbana especial  
S'aplicarà segons el que s'estableix en l'article 2, apartat 1-B) de l'Ordre d'interurbanes o l'articulat de la norma que la substituïsca.  
  
Tarifa 0. Tarifa zero   
S'aplicarà en els supòsits següents: quan es produïsquen incidències no imputables a les persones usuàries, o quan el vehicle romanga parat en un servei urbà, per raons extraordinàries. En tot cas es donarà opció a la persona usuària perquè decidisca acabar el servei, abonant la tarifa fins al moment, o continuar amb el servei en tarifa 0. Igualment s'aplicarà quan se sobrepasse la quantia màxima permesa per als serveis recaptats telefònicament o telemàticament, als quals es refereix l'article 8.  
Preu per km recorregut: 0,00 euros.  
Preu per hora d'espera: 0,00 euros.  
  
Tarifa R. Tarifa retorn.  
En cap cas es cobraran els retorns.  
Preu per km recorregut: 0,00 euros  
Preu per hora d'espera: 0,00 euros  
  
Article 3. Definició dels horaris i els festius  
1. Es considerarà horari diürn el comprés entre les 07.00 hores i les 21.00 hores del mateix dia.  
2. Es considerarà horari nocturn el comprés entre les 21.00 hores i les 07.00 hores de l'endemà.  
3. Als efectes d'aplicació de la tarifa 2, es consideraran festius els tres dies de la trilogia festera d'Alcoi (des de les 00.00 hores del «dia de les entrades» fins a les 24.00 del «dia de l'alardo»).  
  
Article 4. Suplement especial  
El suplement especial s'aplicarà els dies de la trilogia festera d'Alcoi, des de les 00.00 hores del «dia de les entrades» fins a les 24.00 del «dia de l'alardo»; i els dies 24 i 31 de desembre i 5 de gener, entre les 21.00 hores i les 07.00 hores de l'endemà. L'import serà de 3,00 euros.  
  
Article 5. Mínims de percepció  
1. Els mínims de percepció es cobraran únicament quan la suma de la tarifa i, en el seu cas, el suplement, siguen inferiors a les quanties que s'especifiquen en l'apartat 3 d'aquest article. Si hi és aplicable el mínim de percepció, no es percebrà cap import per cap altre concepte, amb excepció del suplement especial.  
  
2. El mínim de percepció, quan siga escaient, es mostrarà en el taxímetre una vegada finalitzat el servei.  
3. Quantia dels mínims de percepció:  
Per servei prestat en horari diürn: 3,96 ?.  
Per servei prestat en horari nocturn: 5,52 ?.  
  
Article 6. Obligatorietat del canvi i mitjans de pagament  
1. Els qui realitzen la prestació del servei hauran de facilitar a les persones usuàries del taxi canvie fins a 20 ?, si el preu del trajecte fora inferior a aquesta quantitat. Si l'import a satisfer fora superior a 20 ?, se li haurà de facilitar canvi fins als 50 ?.  
2. En tots els vehicles de l'Àrea de Prestació Conjunta de l'Alcoià-el Comtat es posarà a la disposició de les persones usuàries un terminal punt de venda (TPV) o datàfon per a targetes de dèbit o crèdit.  
3. Les persones conductores podran, així mateix, percebre la carrera a través d'altres mitjans de pagament (telefonia mòbil), si la persona usuària ho sol·licita i el vehicle disposa d'aquests mitjans.  
4. Del servei realitzat s'entregarà, als qui l'utilitzen, un document justificatiu d'aquest, emés per la impressora del taxímetre, en el qual conste el preu, origen i destinació del servei, el número d'autorització del taxi, la tarifa aplicada i la identificació de la persona titular de l'autorització. La direcció general competent en matèria de transport podrà establir, mitjançant una resolució, un model de rebut per a entregar als qui el sol·liciten.  
  
Article 7. Sistema tarifari i visibilitat del quadre de tarifes  
1. El sistema tarifari està integrat pel taxímetre, el mòdul lluminós situat a la part superior del vehicle indicador de la tarifa i la impressora vinculada al taxímetre.  
2. El mòdul lluminós estarà vinculat al taxímetre i indicarà en tot moment la tarifa que corresponga, permetent la seua visualització exterior. La direcció general competent en matèria de transport podrà regular mitjançant resolució les funcionalitats del mòdul lluminós superior.  
  
3. Podrà incorporar-se al vehicle algun tipus de funcionalitat que permeta identificar situacions de risc potencial per a la persona que presta el servei de taxi.  
4. Els vehicles de l'àrea de prestació conjunta de l'Alcoià-el Comtat mostraran, en lloc perfectament visible per a la persona usuària, un exemplar adhesiu amb totes les tarifes vigents, d'acord amb l'annex I d'aquesta ordre.  
5. Igualment, en lloc perfectament visible per a la persona usuària es col·locarà un adhesiu amb les normes d'ús, segons el model de l'annex II d'aquesta ordre.  
6. El valor monetari de cada bot de taxímetre serà de cinc cèntims d'euro (0,05 ?).  
  
Article 8. Imports màxims d'arribada en serveis sol·licitats telemàticament o telefònicament  
1. En els serveis recaptats telemàticament o telefònicament, la persona que preste el servei haurà d'arribar al punt de recollida de la persona usuària sense que el taxímetre excedisca d'un màxim de 4,00 euros.  
2. Aquest màxim serà independent del dia de la setmana i de la franja horària en què s'haja sol·licitat el servei.  
  
  
DISPOSICIÓ ADDICIONAL  
  
Única. Clàusula de no despesa  
L'aplicació i el desenvolupament d'aquesta Ordre no poden tindre gens d'incidència en la dotació de tots i cadascun dels capítols de despesa de la Generalitat i, en tot cas, les despeses hauran de ser ateses amb els mitjans personals i materials existents en aquesta conselleria.  
  
  
DISPOSICIONS TRANSITÒRIES  
  
Única. Termini d'adaptació de tarifes  
La introducció de les tarifes haurà de realitzar-se abans de l'1 d'abril de 2020, de manera que els taxímetres queden programats per a iniciar l'aplicació efectiva de les tarifes en aquella data.  
DISPOSICIÓ DEROGATÒRIA  
  
Única. Derogació normativa  
Queda expressament derogada l'Ordre 17/2015, de 8 de juny, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en automòbils de turisme de l'àrea de prestació conjunta de l'Alcoià-el Comtat. Així mateix, queden derogades les disposicions del mateix o d'inferior rang que s'oposen al que es disposa en la present ordre.  
  
  
  
DISPOSICIONS FINALS  
  
Primera. Aplicació i execució  
Es faculta la persona titular de la direcció general competent en matèria de transport per a l'aplicació i execució de la present ordre.  
  
  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 11 de febrer de 2020  
  
El conseller de Política Territorial,  
Obres Públiques i Mobilitat,  
ARCADI ESPAÑA GARCÍA


Còpia Permalink ELI